open-index/open-wikipedia-markdown huggingface dataset:
Dubrava

:
* Dubrava (Kalinovik), naselje u općini Kalinovik
* Dubrava Nova, naselje u općini Čelinac
* Dubrava Stara, naselje u općini Čelinac

:
* Dubrava (Pljevlja), naselje u općini Pljevlja

:
* Dubrava (Hrvatska), općina u Zagrebačkoj županiji
* Dubrava (Omiš), naselje grada Omiša, Splitsko-dalmatinska županija
* Dubrava (Ston), naselje u općini Ston, Dubrovačko-neretvanska županija
* Dubrava kod Šibenika, naselje grada Šibenika, Šibensko-kninska županija
* Dubrava kod Tisna, naselje u općini Tisno, Šibensko-kninska županija
* Dubrava Križovljanska, naselje u općini Cestica, Varaždinska županija
* Dubrava Markuševečka, bivše naselje grada Zagreba
* Dubrava Pušćanska, naselje u općini Pušća, Zagrebačka županija
* Dubrava Samoborska, naselje grada Samobora, Zagrebačka županija
* Dubrava Zabočka, naselje grada Zaboka, Krapinsko-zagorska županija
* Brloška Dubrava, naselje grada Otočca, Ličko-senjska županija
* Noskovačka Dubrava, naselje u općini Čađavica, Virovitičko-podravska županija

:
* Dubrava (Dečani), naselje u općini Dečani
* Dubrava (Istok), naselje u općini Istok
* Dubrava (Kačanik), naselje u općini Kačanik
* Dubrava (Suva Reka), naselje u općini Suva Reka,

:
* Dubrava (Bojnik), naselje u općini Bojnik, Jablanički okrug
* Dubrava (Ivanjica), naselje u općini Ivanjica, Moravički okrug
* Dubrava (Knić), naselje u općini Knić, Šumadijski okrug
* Dubrava (Kuršumlija), naselje u općini Kuršumlija, Toplički okrug
* Ravna Dubrava, naselje u općini Gadžin Han, Nišavski okrug

## Također pogledajte 
* Dubrave
* Donja Dubrava
* Gornja Dubrava
Dinjičići

mini|desno|150px|Grb Dinjičića

Bosanske velmože Dinjičići su stari županski rod, u kojem je čast Župana nasljedna. Posjedovali su zemlju u istočnoj Bosni oko Srebrenice, u oblasti Trebotići, kada je ono uključeno u oblast Usore. U XV vijeku se ubrajaju među pet najsnažnijih porodica u Bosni.

Prvi pomenuti je župan Dinjica, u povelji Tvrtka I u povelji iz 1378. godine.

Na području Osata spominju se njihovi rođaci. Bilo ih je i kod Pavlovića.

Starješinstvo kuće naslijedili su Kovačevi sinovi, Petar i Tvrtko.

Posljednji od plemićke loze Dinjičića spominje se godine 1443, tačnije Petar Dinjičić na čelu 600 do 700 konjanika u borbi protiv Turaka, u vojsci Janoša Hunjadija. Poginuo je borbam protiv srpske despotovine oko Srebrenice. Njegovi potomci nazivaju se Kovačevići.  Tvrtko je poginuo 1463., prilikom osvanja Bosne. Žena mu je izbjegla u Dubrovnik

## Reference 
Kategorija:Usora i Soli
Kategorija:Srednjovjekovna bosanska vlastela
Sarit Hadad

mini|250px|Sarit Hadad, 2013.
**Sarit Hadad** (hebrejski: שרית חדד; rođena kao *Sara Hudadatov*, hebrejski: שרה חודדטוב‎; 20. septembra 1978 u Hadera, Izrael), je Izraelska pjevačica. Sarit je rođena u tradicionalnoj jevrejskoj porodici kao najmlađa od devetoro djece. Počela je nastupati sa osam godina. Svirala je klavir u lokalnom klubu bez znanja njenih roditelja. U 15. godini svog života postala je članica Hadera Youth Banda. Kada je imala 16 godina, otkrio ju je Avi Gueta koji je još uvijek njen menadžer. U oktobru 2009. godine izraelska muzička televizija (Channel 24) proglasila ju je najboljom pjevačicom 2000-te. Predstavljala je Izrael 2002. godine na Evroviziji sa pjesmom "Nadlik Beyakhad Ner" i osvojila 12. mjesto. U julu 2007. godine Madonna je otkrila da je zaljubljenica Sarit, i da uživa slušajući njenu muziku.

## Reference 
## Vanjski linkovi 
Kategorija:Izraelski pjevači
Matej Delač

**Matej Delač** (rođen 20. augusta 1992. godine u Gornjem Vakufu, Republika Bosna i Hercegovina) je hrvatski nogometaš, porijeklom iz Bosne i Hercegovine. Trenutno igra za FK Sarajevo, na posudbi iz Chelsea FC.

Bio je najmlađi igrač u historiji hrvatske lige. Sa 16 godina je odbranio jedanaesterac iskusnom Davoru Vugrincu.

Dana 30. augusta 2009. godine selektor reprezentacije Hrvatske Slaven Bilić poziva Delača za utakmicu kvalifikacija sa Bjelorusijom.

11.9.2009. prelazi u londonski Chelsea FC. Delač je potpisao 5-godišnji ugovor sa engleskim klubom. 24. augusta 2010. Delač je otišao na posudbu u holandski klub Vitesse do kraja te sezone. U sezoni 2011/12. Matej odlazi na posudbu iz Chelsea FC u Dynamo České Budějovice. U sezoni 2013/14. Matej odlazi na posudbu iz Chelsea FC u FK Sarajevo.

Kategorija:Rođeni 1992.
Kategorija:Živi ljudi
Kategorija:Biografije, Gornji Vakuf-Uskoplje
Kategorija:Hrvatski nogometaši
Kategorija:Nogometaši Sarajeva
Kategorija:Nogometaši Inter Zaprešića
Kategorija:Nogometaši Chelseaja
Kategorija:Nogometaši Vojvodine
Kategorija:Nogometaši SBV Vitessea
Kategorija:Nogometni golmani
Brsjaci

**Brsjaci** (Berziti, Verziti) su bili južnoslavensko pleme koje se prvi put spominje pod imenom Verzeti ili Velegezeti u djelu *Čuda sv. Dimitrije*, vezano za opsadu Soluna. U 799. godini, slavenski knez Akamir zajedno sa Heladicima (današnji Grci) pravi zavjeru protiv bizantske carice Irene. Akamir je u to vrijeme bio nezavisni slavenski plemić u oblasti Verzetija, koja se nalazila u Tesalija. Prisustvo slavenskih plemstva u Tesaliji je potvrđeno arheološkim nalazima iz VII-IX vijeka, gdje je dokazana prisutnost velikog broja ranih slavenskih toponima. 

## Porijeklo Brsjaka 
Brsjaci, kao i ostali Slaveni u Makedoniji, pripadaju južnoj slavenskoj grupi takozvanih Sklavina. Oni su jedno od sedam slavenskih plemena koja naseljuju područje Makedonije: Brsjaci, Vajoniti, Dragoviti, Rinhini, Sagudati, Smoljani, и Strumjani). Bavarski geograf Bavarus iz 9. vijeka zapaža Berzite/Verzite koji su naseljavali današnje oblasti istočne Njemačke, zapadne Češke i jugozapadne Poljske, tačnije između gradova Baucen — Erfurt — Prag — Krakov. U 9. vijeku, Berziti su još postojali kao zasebni etnos u centralnoj Evropi i imali su 10 gradova (Verizane ciuitates X).

## Berziti 
Berziti, zajedno sa domorodnim makedonskim stanovništvom, su u 7. vijeku formirali kneževinu Sklaviniju. Poznati hroničar Teofan Konfesor spominje da su Berziti kao vazali plaćali porez prvo Bizantiji, a od 9. vijeka Bugarskoj.

## Reference 
Slaveni
Milorad Ratković

**Milorad Ratković** (Zenica, 15. oktobra 1964) je bosanskohercegovački nogometaš.

## Karijera 
Karijeru je započeo u Čeliku iz Zenice, nakon čega potpisuje ugovor za Crvenu Zvezdu. Odigrao je u prvenstvu Jugoslavije jedinu utakmicu i otišao je u Borac iz Banje Luke. Nakon jedne odigrane sezone vraća se za Crvenu Zvezde sa kojom je igrao u Ligi Prvaka. Godine 1992. je prešao u Celtu. Odigrao je za klub iz Viga ukupno 134 utakmica u prvenstvu Španije.

## Život 
Živi u Vigu, Španija. Radi kao skaut u tehničkom sekretarijatu za prvi tim Real Celta de Viga.

## Reference 
Kategorija:Rođeni 1964.
Kategorija:Živi ljudi
Kategorija:Biografije, Zenica
Kategorija:Bosanskohercegovački nogometaši
Kategorija:Nogometaši Celte Vigo
Kategorija:Nogometaši Seville
Kategorija:Nogometaši Crvene zvezde
Kategorija:Nogometaši Borca (Banja Luka)
Kategorija:Nogometaši Čelika
Kategorija:Bosanskohercegovački sportisti 20. vijeka
Uloško jezero

mini|Uloško jezero
**Uloško ili Crvanjsko jezero** je jezero u Bosni i Hercegovini smješteno na području općine Kalinovik. Jezero nosi naziv Uloško po selu Ulog koje se nalazi u blizini, odnosno Crvanjsko, jer se nalazi u podnožju planine Crvanj.

Nadmorska visina mu je 1058 metara. Dužina jezera je oko 500 metara, širina oko 200 metara, a dubina jezera je oko 25m. Ova dubina je na strani planine Crvanj (zapad), a prema suprotnoj strani postepeno se smanjuje.

Sa zapadne strane je brdo Mali Vrh (1274m) dok ga sa sjeverne strane opkoljava bukova šuma. Starosjedioci kažu da postoji više izvora koji se nalaze u samom jezeru. Voda iz jezera otiče i uljeva se u Neretvu.

Jezero ima svoje izvore koji obnavljaju vodu, a iz njega ističe priličan potok što omogućava ribljem fondu preživljavanje u toku zime kada se jezero zaledi.

## Također pogledajte 
* Spisak jezera u Bosni i Hercegovini

## Reference 
## Vanjski linkovi 
* Slike Uloškog jezera

Kategorija:Jezera u Bosni i Hercegovini
Tolisa

* Tolisa (rijeka), rijeka kod Modriče, desna pritoka Save.
* Tolisa (Modriča), naselje u općini Modriča.
* Tolisa (Orašje), naselje u općini Orašje.
Brawn GP

**Brawn GP ** (punim imenom **Brawn Grand Prix Ltd.**) bivši je konstruktor i ekipa u takmičenju Formule 1 pod vodstvom Rossa Brawna, koji je ujedno bio i vlasnik ekipe. Povlačenjem Honde krajem 2008. Ross Brawn kupio je ekipu i u potpunosti preuzeo postrojenja u Brackleyju, koje je proteklih godina koristila ekipa Honde, odnosno još prije ekipa BAR (koji je opet sve naslijedio od Tyrrella). U svojoj prvoj i jedinoj sezoni Brawn GP koristio je Mercedesove motore, jednake onima koji su bili ugrađeni i u McLarenove i bolide tima Force India.

Ekipa je trijumfovala u svom prvom nastupu u utrci Formule 1, dvostrukom pobjedom svojih vozača Jensona Buttona i Rubensa Barrichella na Velikoj nagradi Australije u Melbourneu, 29. marta 2009, što se posljednji put dogodilo Mercedes-Benzovoj ekipi na VN Francuske 1954. Također, isti pothvat uspjela je ostvariti i ekipa Walter Wolf Racinga sa Jodyjem Scheckterom na otvorenju sezone 1977, utrkom za VN Argentine, no u tom se slučaju Walter Wolf Racing utrkivao samo s jednim bolidom i nije ni bio u mogućnosti ostvariti dvostruku pobjedu.

## Historija 
Tyrrell Racing → BAR → Honda → **Brawn GP** → Mercedes (od 2010.)

## Rezultati 
## Reference 
## Vanjski linkovi 
* Historija i statistika Brawn GP-ja na statsf1.com

Kategorija:Konstruktori Formule 1
Kategorija:Britanski konstruktori Formule 1
Zastava Ruske SFSR

mini|desno|300px|Zastava Ruske SFSR
**Zastava Ruske SFSR** je usvojena 1954. godine od strane vlade Ruske SFSR.

Zastava je bila na snazi do 1991. godine kada je zamjenjena zastavom Rusije.

## Historijske zastave 

Datoteka:Flag RSFSR 1918.svg|1918-1920
Datoteka:Flag of the Russian SFSR 1925-1937.svg|1925-1937
Datoteka:Flag of the Russian SFSR 1937-1954.svg|1937-1954

## Također pogledajte 
* Zastava Rusije
* Grb Ruske SFSR
## Vanjski linkovi 
* http://flagspot.net

Kategorija:Historija Rusije
R
Elba

* Laba, rijeka koja protječe kroz Češku i Njemačku
* Elba, ostrvo u Italiji
* Idris Elba, britanski glumac
Barkod

**Barkod** () jeste način označavanja proizvoda nizom crnih i bijelih linija koje je moguće posebnim uređajima lako optički prepoznavati. Koristi se u procesu identifikacije proizvoda, vozila, vagona, paketa, robe i sl. u postupku bilo kakvog kretanja/prolaska kroz određeni prostor. Koristi se svuda gdje je potrebno nešto brzo prepoznati. Najpoznatiji primjeri korištenja barkodova su na proizvodima u prodavnicama, super i hiper marketima.

Postoji više vrsta bar kodova koji se svrstavaju u dvije grupe:

* *Linearni barkod*
* *2D (matriks) barkod*

## Primjeri bar kodova 

Datoteka:UPC-A-036000291452.png|Linearni UPC-A barkod
Datoteka:EAN-13-5901234123457.svg|Linearni EAN-13 barkod
Datoteka:Better_Sample_PDF417.png|2D PDF417 barkod
Datoteka:WikiQRCode.svg|2D QR kod

## Također pogledajte 
* Barkod printer

## Vanjski linkovi 
Kategorija:Računarstvo
Kategorija:Tehnologija
Kategorija:Američki izumi
Grupa 777

**Grupa 777** popularni je zabavno-muzička grupa iz Rijeke i jedna od najpoznatijih hrvatskih festivalskih formacija. Iza sebe su ostavili mnoštvo hitova, koje se i danas rado slušaju.

## 1970-e 
Iako je Grupu 777 osnovao Mirko Sertić 1970. kao jazz trio i predstavljanjem na prvom BUM festivalu u Ljubljani (1972.) s pjesmom "Exodus", prava popularnost grupe i diskografska djelatnost započinje ulaskom vokalne solistice Ire Kraljić i Andreja Baše, klavijaturiste i autora mnogih budućih hitova grupe. Grupu u to vrijeme sačinjavaju još Mirko Sertić (bas) i Andrija Fišćur (bubnjevi). Prvo pojavljivanje grupe u toj postavi bilo je na Bum festivalu 1973. s pjesmom "Hej, zar ne čuješ ti", koja postaje špicom omladinske emisije Radio Zagreba i nakon toga slijedi poziv Jugotona na razgovor. Na nagovor muzičkog urednika Pere Gotovca grupa kreće u komercijalne vode, drugim riječima - u pop i zabavnu muziku. Dolazi do prvog singla sa prepjevom italijanskog hita "Sul, i sul i bane, bane" (Banane) i na B strani "Pjesma koja nosi sreću", koja postiže zlatni tiraž. Isto se događa s drugim singlom "*Tko te voli više od mene*" (Andrej Baša) / *"Potraži svoj dom*". Slijedom uspjeha i prvih mjesta na top listama širom Jugoslavije, uslijedile su turneje i nastupi u zemlji i inostranstvu. Nakon tri singla nastaje prvi LP (1974). Slijede brojne turneje po Jugoslaviji, SSSR-u, Istočnoj Njemačkoj, kao i učešće na svim ondašnjim festivalima. Grupa 777 najvjernija je bila Splitskom festivalu, gdje je nastupala 12 ljeta gotovo uzastopno, prvi put 1974. sa kompozicijom "Zov mora". Redovni su bili i na Opatijskom festivalu, Zagrebfestu, te na nacionalnim Izborima za Pjesmu Eurovizije. Veoma su dragi i omiljeni gosti bili i tokom zlatnih godina sarajevskog festivala Vaš šlager sezone: Nastupali su tri puta, svaki put predstavljajući zlatne hitove kasnije jugoslavenske zabavno-muzičke pjesmarice: 1975. "Ko to kuca na vratima", 1977. "Probudi se, dragane", te 1978. "Tri slatka dana".

## 1980-te 
Andrej Baša napušta grupu 1977. zbog pokretanja vlastitog tonskog studija, ali i dalje sarađuje s grupom. Takozvane "Sedmice" povećavaju broj članova na šest. Uz solisticu grupe Iru Kraljić, do 1985. izmjenjuju se članice Nevia Rigutto, Neda Devčić i Milka Čakarun Lenac. To je vrijeme kada grupa dobija nagrade za najemitiranije pjesme na radio valovima ("Noć tajanstva", "Ne idi Gorane", "Srce od papira"). To je vrijeme i zlatnih tiraža dvaju LP projekta: "Ti si moj hit" (1983) i "Tko te voli više od mene" (1984). Te godine (1984) nakon 12 godina grupu napušta Ira Kraljić. U grupu ulaze Jozefina Jurišić i Dalida Banac, crnka i plavuša koje obilježavaju grupu u slijedećim godinama. Grupa 777 uz Kiću Slabinca osvaja prvo mjesto na Splitu ´85 s pjesmom "Serenada i mandoline". Slijede hitovi "Pronađi me u zvijezdama" i u Bosni i Hercegovini i Dalmaciji rado slušana pjesma "Ljiljane moj bijeli". Grupa uspješno nastupa i dalje na svim važnim festivalima, ali krajem 1980-ih dolazi sve češće do promjena u postavama i Sedmice postaju uz rijetke izuzetke grupa koja odlazi u anonimnost.

Kategorija:Hrvatske muzičke grupe
Papa Siksto

* Papa Siksto I (115/116–125)
* Papa Siksto II (257–258)
* Papa Siksto III (432–440)
* Papa Siksto IV (1471–1484)
* Papa Siksto V (1585–1590)
Papa Siksto I

**Siksto I** je bio sedmi papa, nasljednik Aleksandra I , od 117. ili 119. do 126. ili 128. godine.

## Biografija 
Bio je sin Rimljanina imenom Pastor, iz područja Via Lata. Ime Sikst (lat. Xystus) vjerovatno je grčkog porijekla.

Prema Liberijevu katalogu papa, bio je rimski biskup u doba cara Hadrijana, „a consulatu Nigri et Aproniani usque Vero III et Ambibulo“, "od konzulata Nigrova i Apronijanova, do onog Vera III i Ambibula", to jest od 117.-126.

Historičar Euzebije Cezarejski, međutim, u dva svoja spisa donosi i dvije hronologije. U Chroniconu kaže da je ovaj bio papa od 114. do 124, a u djelu Historia ecclesiastica kaže da mu je pontifikat trajao od 114. do 128. U svakom slučaju, stručnjaci se slažu da je bio papa oko deset godina.

Prema zbirci Liber pontificalis, za svog je pontifikata donio tri važne odluke:
* niko, osim onoga koji predvodi liturgiju, ne smije za vrijeme posvete dodirivati kalež i patenu;
* biskupi koji su pohodili Svetu stolicu, po povratku u svoju dijecezu moraju pokazati apostolsko pismo kojim se potvrđuje njihovo puno zajedništvo s Petrovim nasljednikom;
* nakon predslovlja u misi, svećenik mora zajedno sa narodom recitovati Sanctus.
[lijevo|180px|mini|Bista-relikvijar pape Siksta iz 1596. g. na Stalnoj izložbi crkvene umjetnosti **“Zlato i srebro Zadra”** u crkvi sv. Marije u [Zadar|Zadru]]

U doba njegova papinstva pojavljuju se vjerovatno prve razlike u odnosu na istočne Crkve. Naime, zapadna je Crkva tada već slavila Uskrs, a na istoku taj običaj još nije bio poznat. Pripisane su mu dvije poslanice o nauku o Presvetom Trojstvu (nauk) i o primatu biskupa Rima, koje su se međutim pokazale apokrifnima.

Prema jednoj legendi Siksto I je poslao prvog misionara, biskupa Pelegrina, u Galiju.

Po smrti pokopan je u Bazilici svetog Petra u Rimu. Različiti katalozi papa i martirologiji navode ga kao mučenika, no budući da nema o tome ni dokaza ni dodatnih pojedinosti, i sama ga je Katolička Crkva isključila iz popisa obaveznih spomendana.

## Reference 
Kategorija:Pape
Papa Siksto IV

**Papa Siksto IV** (21. juli 1414 – 12. august 1484), rođen kao **Francesco della Rovere**, bio je papa od 9. augusta 1471. do svoje smrti 1484. Njegova dostignuća kao pape uključuju izgradnju Sikstinske kapele; okupio je grupu umjetnika koji su predstavili ranu renesansu u Rimu sa svojim prvim remek djelom. Također je uspostavio vatikansku arhivu. Siksto je doprinio stvaranju španske inkvizicije i poništio uredbe sabora u Konstanci. Bio je poznat po svom nepotizmu i lično se uključio u zloglasnu Pazzi zavjeru.

## Biografija 
### Rana karijera 
Francesco je rođen u skromnoj porodici iz Ligurija u Italiji, kao sin Leonarda della Rovere i Lucine Monleon. Rođen je u Celle Legure, gradiću u blizini Savone. Kao mladić pridužio se franjevačkom redu, a njegove intelektualne kvalitete su otkrivene dok je studirao filozofiju i teologiju na Pavijskom univerzitetu. Nakon toga je predavao u Padovi i mnogim drugim italijanskim univerzitetima.

## Vanjski linkovi 
* 

Kategorija:Franjevci
Kategorija:Pape
Kategorija:Rođeni 1414.
Kategorija:Umrli 1484.
Tarkan

**Tarkan Tevetoğlu** (*17. oktobar 1972), poznatiji kao **Tarkan**, je svjetski nagrađivani turski pop pjevač. Rođen je u Zapadnoj Njemačkoj i odrastao u Turskoj. Tarkan je poznat po korištenju romantičnih tema u njegovom radu i dobio je nadimak "Princ popa" u medijima. Izdao je nekoliko albuma u svojoj karijeri, sa prodatih cca. 29 miliona albuma i singlova. On također producira muziku u njegovoj kompaniji HITT Music, koju je osnovao u februaru 1997. Jedan je od nekoliko evropskih pjevača koji je uspio raširiti muzički uspjeh na tri kontinenta a da pritom ne pjeva na engleskom jeziku, a također je zabilježen kao dobar izvođač uživo. Tarkanov efekt na Tursku je uporedio *Washington Post* s onim koji je ostavio Elvis Presley na SAD oko 1957. godine, te ga je suosnivač Atlantic Recordsa Ahmet Ertegün opisao jednim od najboljih izvođača uživo dosad. Na spisku je Rhapsodyja kao ključni umjetnik u historiji evropske pop muzike, sa njegovom potpisnom pjesmom "Şımarık" kao ključnom trakom koja je pomakla žanr naprijed.

## Diskografija 
### Albumi 
* *Yine Sensiz* (decembar 1992)
* *A-Acayipsin* (april 1994)
* *Ölürüm Sana* (juli 1997)
* *Tarkan* (međunarodni debi) (septembar 1998)
* *Karma* (juli 2001)
* *Dudu* (juni 2003)
* *Come Closer* (prvi engleski album) (april 2006)
* *Metamorfoz* (decembar 2007)
* *Metamorfoz Remixes* (juli 2008)
* *Adımı Kalbine Yaz* (juli 2010)
* *Ahde Vefa* (2016)

### Singlovi 
* "Şımarık" (međunarodni) (septembar 1998)
* "Şıkıdım" (međunarodni) (februar 1999)
* "Bu Gece" (međunarodni) (juli 1999)
* "Kuzu Kuzu" (domaći) (august 2001)
* "Hüp" (domaći) (oktobar 2001)
* "Bounce" (domaći/međunarodni) (oktobar 2005/januar 2006)
* "Start the Fire" (domaći/međunarodni) (mart 2006)
* "Uyan" (feat. Orhan Gencebay) (domaći) (oktobar 2008)
* "Sevdanın Son Vuruşu" (domaći) (maj 2010)
* "Adımı Kalbine Yaz" (august 2010)

## Vanjski linkovi 
* Službena stranica

Kategorija:Rođeni 1972.
Kategorija:Turski pjevači
Grieskirchen (okrug)

**Okrug Grieskirchen** nalazi se u austrijskoj pokrajini Gornjoj Austriji.

## Upravna podjela 
mini|400px|Općine u okrugu Grieskirchen
Okrug se sastoji od ukupno 34 općine. Od toga su dva grada i trinaest općina sa statusom *Markt*. Broj stanovnika u pojedinoj općini nalazi se u zagradi.

*
Grieskirchen (čvor)

* Grieskirchen, grad u istoimenom okrugu, austrijske pokrajine Gornje Austrije
* Grieskirchen (okrug), okrug u austrijskoj pokrajini Gornjoj Austriji
Papa Siksto III

**Sv. Siksto III** je bio papa u periodu od 432. do 440. godine.

Papi Sikstu III se pripisuje završetak gradnje nekih rimskih bazilika, kao što su bazilika sv. Sabine, sv. Lovre, sv. Petra u okovima i najpoznatija od svih bazilika svete Marije Snježne. 
lijevo|mini|Mozaik iz Santa Maria Maggiore ( ), sa imenom Siksta III (*Xystus Episcopus Plebi Dei*, "Sikstos biskup narodu Božjem.")

## Reference 
## Vanjski linkovi 
Kategorija:Pape
Kategorija:Kršćanski sveci
Papa Siksto II

**Sv. Siksto II** je bio 24. papa, nasljednik pape Stjepana I.

Prema knjizi „Liber Pontificalis” rodio se u Grčkoj, ali nije posve poznato. Kao papa, obnovio je veze s afričkim i istočnim crkvenim zajednicama. Pisao je knjige. Car Valerijan, dao ga je smaknuti i odrubiti mu glavu. Dok je predvodio bogoslužje u Kalistovim katakombama pogubljen je zajedno sa četiri đakona. Tu mu je jedno vrijeme tijelo bilo pokopano dok je kasnije preneseno u njegovu baziliku na Latinskoj cesti.

## Reference 
Kategorija:Pape
Kategorija:Kršćanski sveci
Papa Inocent III

**Papa Inocent III** (Innocent - Nevini; rođen kao Lotario de' Conti di Segni; 1160. (ili 1161)-1216.), bio je učen pravnik i teolog, pisac i političar. On je bio jedan od najmoćnijih papa u srednjem vijeku. Težio je da u duhu politike pape Grgura VII  ostvari papinstvo kao najvišu vlast na zemlji. On je organizirao Četvrti križarski  rat (1202-1204). Istupao je protiv heretika u Bosni, a 1208. inicirao je rat protiv albigenza (1209-1229).
 
U toku svoga pontifikata reformirao je kuriju, potvrdio prosjačke redove (franjevački i dominikanski), ojačao je crkvenu državu. U skladu s idejom o papinskoj vrhovnoj lenskoj vlasti nad kršćanskim narodima Zapada, upleo se u spor o njemačkom carskom nasljedstvu. Vrhunac njegovog pontifikata predstavljao je IV lateranski koncil 1215. Nakon njegove smrti papinska vlast počela je opadati.

## Biografija 
Rođen je 1161, a umro 16. juna 1216. godine u Perugi, Italija.

Lotario 1181. godine dolazi u Rim, gdje je obavljao razne povjerljive crkvene dužnosti. Za papu je izabran 1198. godine. Proglašava supremaciju duhovne nad svjetovnom vlašću. Godine 1202. u buli "Venerabilem" miješa se u izbor cara između pretendenata Filipa Švapskog i Otona. Pokreće IV krstaški rat u kojem 24. novembra 1202. teško strada Zadar. Svjedoči pad Bizantije 1204. godine i osnivanje Latinskog carstva.

## Note i reference 
Kategorija:Pape
Kategorija:Rođeni 1161.
Kategorija:Umrli 1216.
Herta Müller

**Herta Müller** rođena je u Niţchidorfu, u okrugu Timiş u Rumuniji 17. august 1953. godine. Dobitnica je Nobelove nagrade za književnost 2009. godine, za svoja djela o životu u Rumuniji, Istočnoj Evropi nakon Drugog svjetskog rata, progonima njemačke manjine u rumunskom dijelu Banata, kao i svojim esejeima o posljedicama rata i svog izbjeglištva u Njemačkoj.

## Biografija 
Herta Müller rođena je na selu u bogatoj porodici, kojoj je nakon Drugog svjetskog rata oduzeta imovina, zbog članstva njenog oca u nacističkoj organizaciji Waffen-SS. Nakon završene mature, studirala je germanistiku i rumunsku književnost na univerzitetu u Temišvaru. Od 1976- godine radila je kao prevodilac u jednoj fabrici, iz koje je izbačena, zbog odbijanja suradnje sa rumunskom tajnom službom Securitate. Prvi roman *Niederungen* izlazi u Rumuniji, cenzurisan od tadašnje rumunske vlasti. 1987. godine sa mužem književnikom Richardom Wagnerom odlazi u Njemačku, gdje živi do danas. Nobelova nagrada u iznosu od 10 miliona švedskih kruna, dodijelit će joj se u Stockholmu 10. decembra 2010. godine.

## Bibliografija 
* *Niederungen*, Bukurešt 1982, Berlin 1984
* *Drückender Tango*, Bukurešt 1984
* *Der Mensch ist ein großer Fasan auf der Welt*, Berlin 1986
* *Barfüßiger Februar*, Berlin 1987
* *Reisende auf einem Bein*, Berlin 1989
* *Wie Wahrnehmung sich erfindet*, Paderborn 1990
* *Der Teufel sitzt im Spiegel*, Berlin 1991
* *Der Fuchs war damals schon der Jäger*, Reinbek bei Hamburg 1992
* *Eine warme Kartoffel ist ein warmes Bett*, Hamburg 1992
* *Der Wächter nimmt seinen Kamm*, Reinbek bei Hamburg 1993
* *Angekommen wie nicht da*, Lichtenfels 1994
* *Herztier*, Reinbek bei Hamburg 1994
** *Remen, prozor, orah i uže* Zagreb, 2002   
* *Hunger und Seide*, Reinbek bei Hamburg 1995
* *In der Falle*, Göttingen 1996
* *Heute wär ich mir lieber nicht begegnet*, Reinbek bei Hamburg 1997;
** *Da mi je danas bilo ne susresti sebe*, Zagreb, 2005   
* *Der fremde Blick oder Das Leben ist ein Furz in der Laterne*, Göttingen 1999
* *Im Haarknoten wohnt eine Dame*, Reinbek bei Hamburg 2000
* *Heimat ist das, was gesprochen wird*, Blieskastel 2001
* *Der König verneigt sich und tötet*, München  2003
* *Die blassen Herren mit den Mokkatassen*, München 2005
* *Este sau nu este Ion*, Iaşi 2005
* *Atemschaukel*, München 2009

## Nagrade 
* 1984: Književna nagrada Aspekte 
* 1987: Nagrada Ricarda Huch
* 1989: Nagrada Marieluise Fleißer
* 1990: Nagrada Roswitha
* 1997: Književna nagrada grada Graza
* 2009: Nobelova nagrada za književnost

## Također pogledajte 
* Spisak žena dobitnica Nobelovih nagrada

## Reference
## Vanjski linkovi 
Kategorija:Njemački pisci
Kategorija:Rumunski pisci
Kategorija:Dobitnici Nobelove nagrade za književnost
Kategorija:Biografije, Nițchidorf
Kategorija:Rođeni 1953.
Kategorija:Živi ljudi
Richard Wagner (čvor)

*Richard Wagner (1813–1883), njemački kompozitor;
*Richard Wagner (filolog) (1860–1928), njemački filolog;
*Richard Wagner (fiziolog) (1893−1970), njemački fiziolog;
*Richard Wagner (pilot) (1893−1935), njemački pilot;
*Richard Wagner (političar) (1902–1973), njemački političar, član NSDAP;
*Richard Wagner (pisac) (* 1952), njemački pisac;
*Richard Paul Wagner (1882–1953), njemački inžinjer;
Nermina Kurspahić

**Nermina Kurspahić** (3. juni 1956 – Sarajevo, 29. august 2019) bila je bosanskohercegovačka intelektualka, publicistkinja, esejistica, književna, pozorišna i likovna kritičarka.

## Biografija 
U Sarajevu je završila osnovnu školu i gimnaziju. Diplomirala je na Filozofskom fakultetu, također u Sarajevu, na Odsjeku za komparativnu književnost i teatrologiju. Na istom fakultetu studirala je arapski i engleski jezik i književnost. Pohađala je i postdiplomske studije iz Teorije književnosti na Filološkom fakultetu Univerziteta u Beogradu.

Još od vremena studija piše i objavljuje tekstove, zatim književnu, pozorišnu i likovnu kritiku, eseje i studije. Njeni su tekstovi objavljivani u časopisima i publikacijama širom bivše Jugoslavije: "Maske" iz Ljubljane, "Scena" iz Novog Sada, "Ladus" iz Beograda, "Oko" iz Zagreba, "Borba", "Oslobođenje", "Književne novine", "Lica", a također i u Italiji, Njemačkoj, Francuskoj, Engleskoj, Meksiku.

Kurspahić bila je i glavna i odgovorna urednica najstarijeg i najuglednijeg magazina za umjetnost, kulturu, nauku i društvena pitanja u BiH, Odjek. Magazin je upravo zahvaljujući njoj izlazio i za vrijeme opsade Sarajeva.

Kurspahić bila je članica P.E.N. Centra BiH i Društva pisaca BiH, a angažirana je i u Međunarodnoj asocijaciji likovnih kritičara AIC. Dobitnica je Šestoaprilske nagrade Grada Sarajeva 2005.

Preminula je 29. augusta 2019. u Sarajevu.

## Djela 
*Hijatus, knjiga eseja (ZID, Sarajevo, 1994)
*Iščezavanje plavih jahača, roman (IPC Sarajevo, 1995)
*Sarajevski ratni pogledi, knjiga političko-kulturoloških eseja (OKO, Sarajevo, 1996)
*Skoro će i tebi kraj, knjiga poezije (LJILJAN/ZID, Sarajevo, 1999)
*Likovna kazivanja, likovni eseji (SVJETLOST, Sarajevo, 2001)
*Kisele kiše i druge drame (Connectum, Sarajevo, 2005)

## Nagrade 
*SOROS-eva nagrada za "Iščezavanje plavih jahača" (1996)
*Prva nagrada „Alija Isaković“ za najbolji originalni dramski tekst "All on board" (Preporod, Sarajevo, 2005)
*Šestoaprilska nagrada Grada Sarajeva (2005)

## Reference 
## Vanjski linkovi 
*"Svaka žena mora biti gospodar svoga identiteta", intervju dat za Preporod
*"Patnja nas ničemu nije naučila", intervju dat Magazinu BH Dani
*"Art in spite of Everything", International Contemporary Art Network
*P.E.N. Centar BiH, Nermina Kurspahić

Kategorija:Bosanskohercegovački pisci
Kategorija:Bosanskohercegovački književni kritičari
Kategorija:Jugoslavenski pisci
Kategorija:Dobitnici Šestoaprilske nagrade
Kategorija:Biografije, Sarajevo
Kategorija:Članovi P.E.N. Centra Bosne i Hercegovine
Kategorija:Rođeni 1956.
Kategorija:Dobitnici Nagrade "Alija Isaković"
Kategorija:Umrli 2019.
Mirko Marjanović (čvor)

*Mirko Marjanović (pisac), bosanskohercegovački pisac;
*Mirko Marjanović (košarkaš), srbijanski košarkaš;
*Mirko Marjanović (političar), srbijanski političar;
Latinka Perović

**Latinka Perović** (Kragujevac, 1933 – Beograd, 2022) srbijanska je historičarka i bivša političarka. Sa 27 godina bila je predsjednica Antifašističkog fronta žena Srbije (AFŽ). Obavljala je dužnost sekretara Saveza komunista Srbije od 1968. do 1972. godine. Smatrali su je najuticajnijom ženom u zemlji u to vrijeme i jedinom koja svoju poziciju nije dobila udajom za moćnijeg muškarca, već zahvaljujući svojoj inteligenciji, sposobnosti i ambicijama. 1972. godine Josip Broz Tito smjenjuje je sa pozicije sekretara iz straha da su njena uvjerenja previše liberalna. Nikada se nakon toga više nije vratila u politiku. Posvetila se historijskom istraživanju i postala poznata kao prominentni stručnjak za srpsku historiju 19. vijeka, kao i srpsku savremenu historiju.

Od 1976. do 1998. radila je na Institutu za noviju istoriju Srbije. U svojim tekstovima i studijama o savremenoj Srbiji, često naglašava da Srbija ima potrebu za političarem koji će javno preuzeti odgovornost za zlodjela počinjena u bivšoj Jugoslaviji kako bi se pomoglo pomirenje sa susjednim državama i spriječilo ponavljanje slične tragedije.

Kako je osnivač modernog liberalizma u Srbiji, neki tvrde da je Perović politički guru Čedomira Jovanovića, predsjednika Liberalno-demokratske partije (LDP) Srbije.

Od 1993. godine Latinka Perović radi kao glavna i odgovorna urednica magazina "Tokovi istorije". Rijetko se pojavljuje u javnosti i rijetko daje intervjue.

## Djela 
* "Zatvaranje kruga" (Sarajevo 1991)
* "Politička elita i modernizacija u prvoj deceniji nezavisnosti srpske države"
* "Srbija u modernizacijskim procesima" (Beograd, 1994)

## Reference 
## Vanjski linkovi 
* Intervju za BH Dani: Srbi moraju prestati sa kulturom ubijanja 
* Intervju za BH Dani: Nema sumnje: U Bosni je izvršen genocid
* "Sukob palanačkog i modernog duha", intervju za RFE/RL
* Latinka Perović "Majka druge Srbije" 
* Intervju za Vreme: Ostrašćenost je naša druga priroda 

Kategorija:Srbijanski historičari
Kategorija:Biografije, Kragujevac
Kategorija:Rođeni 1933.
Kategorija:Umrli 2022.
Kategorija:Jugoslavenski političari
Kategorija:Srbijanski političari
Šestoaprilska nagrada Grada Sarajeva

**Šestoaprilska nagrada Grada Sarajeva** najveće je odlikovanje koje dodjeljuje grad Sarajevo. Dodjeljuje se istaknutim pojedincima, grupama i kolektivima za značajna ostvarenja i izuzetne uspjehe u radu, postignute u svim oblastima političkog i društvenog života. Dobitnici se tako nagrađuju za kontinuirani rad i izuzetna djela u oblasti privrede, nauke, kulture, odgoja i obrazovanja, tehnike i tehnologije, sporta, zdravstva i socijalne zaštite, zaštite čovjekove sredine i u drugim oblastima rada i stvaralaštva. Nagrada se dodjeljuje bez obzira na godinu ostvarenja nagrađenog uspjeha, a od ključne je važnosti da djela doprinose ukupnom unapređenju i razvoju grada Sarajeva.

Odluku o dobitnicima Šestoaprilske nagrade donosi Gradsko vijeće na prijedlog Odbora za dodjelu Šestoaprilske nagrade. Nagrada se dodjeljuje svake godine na svečanoj sjednici Gradskog vijeća na dan oslobođenja Sarajeva, 6. aprila.

## Pozadina 
Vojne operacije u Drugom svjetskom ratu u Jugoslaviji počele su 6. aprila 1941, kada je Kraljevina Jugoslavija naglo pokorena od strane Sila Osovine i podijeljena između Njemačke, Italije, Mađarske, Bugarske i klijentskih režima. Nakon njemačkog bombardiranja, Sarajevo je, zajedno s ostatkom Bosne i Hercegovine, osvojila Nezavisna Država Hrvatska, marionetska država Nacističke Njemačke. Mnogi Srbi, Romi i Jevreji su u to vreme odvedeni i ubijeni u Holokaustu. Gradski otpor predvodio je jugoslovenski partizanski komandant Vladimir Perić, poznat pod imenom Valter. Sa savezničkom pobjedom na horizontu, Adolf Hitler je lično izdao direktivu 15. februara 1945. kojom je naredio držanje Sarajeva. Nakon žestokih borbi grad je konačno oslobođen 6. aprila 1945. od strane Narodnooslobodilačke vojske Jugoslavije. Taj datum je od tada poznat kao Dan grada Sarajeva. Godine 1956. Skupština grada Sarajeva ustanovila je **Šestoaprilsku nagradu Grada Sarajeva**.

## Dobitnici 
### 1950-e 
### 1960-e 
### 1970-e 
### 1980-e 
### 1990-e 
### 2000-ite 
### 2010-e 
### 2020-e 
## Ostale nagrade i priznanja Grada Sarajeva 
* Ključ Grada Sarajeva
* Počasni građanin grada Sarajeva
* Plaketa grada Sarajeva

## Reference 
## Vanjski linkovi 
*Dobitnici Šestoaprilske nagrade od 1956. godine do danas


Kategorija:Nagrade i priznanja Grada Sarajeva
Rohrbach (čvor)

## Austrija
* Rohrbach in Oberösterreich, grad u istoimenom okrugu, austrijske pokrajine Gornje Austrije; 
* Rohrbach, okrug u austrijskoj pokrajini Gornjoj Austriji; 
* Rohrbach an der Gölsen, općina u okrugu Lilienfeld u austrijskoj pokrajini Donjoj Austrije;  
* Rohrbach-Steinberg, općina u okrugu Graz-Umgebung u austrijskoj pokrajini Štajerskoj; 
* Rohrbach bei Mattersburg, općina u okrugu Mattersburg u austrijskoj pokrajini Gradišće;
## Francuska
## Njemačka
## Švicarska
Schärding (okrug)

**Okrug Schärding** nalazi se u zapadnom dijelu austrijske pokrajine Gornje Austrije na granici sa Njemačkom. Tradicionalno i historijski ovaj okrug pripada regiji Innviertel.

## Upravna podjela 
mini|400px|Općine u okrugu Schärding
Okrug se sastoji od ukupno 30 općine. Od toga jedan grad i sedam općina sa statusom *Markt*. Broj stanovnika u pojedinoj općini nalazi se u zagradi.

*
Papa Kalist III

**Kalist III** (31. decembar 1378 – 6. august 1458) bio je papa od 1455. godine do smrti 1458. godine.

## Biografija 
Rođen je u Valensiji 1378. godine. Imenovan je za episkopa Valensije, gde je i rođen, kao i za kardinala iste godine (1444.). Glavni zadatak u toku njegovog pontifikata bio je organizacija krstaškog rata protiv Turaka. Uprkos pobjedi nad Turcima 1456. godine u Beogradu, malo je ostvareno od njegovih planova, najprije zbog nesređene političke situacije u Evropi. Poslije smrti kralja Alonsa V, odbio je da na prijestolju ustoliči njegovog nezakonitog sina, što je pokrenulo mnoge nesuglasice i rasprave.

Najzanimljiviji detalj njegovog pontifikata je revizija suđenja Jovanki Orleanki. Na ponovnom suđenju ranija osuda je poništena i ona je proglašena nevinom.

Kategorija:Pape
Kategorija:Rođeni 1378.
Kategorija:Umrli 1458.
Lemuridae

**Lemuridae** su porodica primata sa Madagaskara i jedna od pet porodica čije vrste nose naziv lemur.

## Karakteristike 
Lemuri su vitke životinje s dugim, gusto dlakavim repovima. Krzno im je meko i ponekad prošarano. Lemuri su veliki poput vjeverica ili kao mačke. Tijelo im je dugo 26 do 45&nbsp;cm a rep od 28 do 60&nbsp;cm. Mogu biti teški do pet kilograma. Ženke i mužjaci su podjednako veliki. Prednji ekstremiteti su im kraći od stražnjih. Većina lemura su noćne životinje koje koje žive na drveću. Oči su im velike i okrenute prema naprijed, a na mrežjači posjeduju sloj koji reflektira svjetlo što poboljšava vid životinja (sve vrste posjeduju osim prstenorepog lemura). Dužina skotnosti ženki traje od 120 do 140 dana u zavisnosti od vrste.

## Stanište 
Visoko sezonska suha listopadna šuma Madagaskara smjenjuje se između sušne i kišne sezone, što je čini jedinstveno pogodnom za lemure. Raznolikost vrsta lemura povećava se s porastom broja vrsta drveća na nekom području, a također je veća u šumama koje su bile poremećene u odnosu na netaknute šume. Dokazi iz subfosilnih zapisa pokazuju da su mnogi danas izumrli lemuri zapravo živjeli u znatno sušnijim klimatskim uslovima nego današnje, još uvijek postojeće vrste lemura.

## Reference 
## Vanjski linkovi 
Kategorija:Prosimians
Schärding (čvor)

* Schärding, grad u istoimenom okrugu, austrijske pokrajine Gornje Austrije 
* Schärding, okrug u austrijskoj pokrajini Gornjoj Austriji
Poluga

mini|Poluga se koristi da se veći teret na manjoj udaljenosti od oslonca (na jednoj strani) mogao savladati manjim teretom na većoj udaljenosti od oslonca (na drugoj strani)

**Poluga** je prosti mehanizam koji nam omogućava da manjom silom uravnotežimo veću silu i da uz manje napora izvršimo određeni rad. Djelovanje poluge je prvi proučavao grčki matematičar i fizičar Arhimed u III st. p. n. e.
Poluga je svako čvrsto tijelokoje se može obrtati oko neke osovine ili uporišta na osloncu. Sila kojom poluga vrši rad naziva se radna sila (F). Sila koju ona savladava zove se teret (G).

## Ravnoteža na poluzi 
mini|Ravnoteža na poluzi

Poluga se nalazi u stanju ravnoteže kada je proizvod sile i njenog kraka jednak proizvodu tereta i njegovog kraka:    F x a = G x b      Kada je moment sile jednak momentu tereta, poluga se nalazi u ravnoteži. Moment sile obrće polugu suprotnom smjeru u odnosu na moment tereta. Poluga je u ravnoteži kada je moment sile na jednoj strani poluge jednak momentu sile na drugoj strani. Kod jednostrane poluge, obje sile djeluju na istoj strani.
Poluga je u ravnoteži kada je ukupni zbir momenata sila koje djeluju na polugu jednak nuli.

## Također pogledajte 
* Alat

Kategorija:Klasična mehanika
Kategorija:Egipatski izumi
Gornje Selo (Prizren)

**Gornje Selo** je naselje Sredačke župe kod Prizrena.
Na samom početku uspona magistralnog puta Prizren - Brezovica prema lokaciji Prevalac nalazi se **Gornje Selo**.
Selo je relativno razbijenog tipa i naseljeno Bošnjacima i Srbima.

## Historija 
XIII vijek - Gornje Selo se prvi put pominje se u spisima cara Dušana.

## Geografija 
Okruženo je planinskim vijencem Šar planine, nalazi se na oko 1000m nadmorske visine. Južno uz graničnu liniju sa Makedonijom, izdiže se masiv Gužibaba, jugoistočno je potez Peskovi gdje se nalazi i najveći vrh Šar Planine na kosovskoj strani, Bistrica sa 2651 m nadmorske visine, a istočno je planinska kosa Devedenica. Sjeveroistočno je planinski prevoj Prevalac, poznati turistički centar, Sa sjeverne strane sela prostire se planinski masiv Ošljak. Kroz selo protiče Prizrenska Bistrica.

**Toponimi**

Hasanovci, Bajrovci, Ešekovci, Mahalo, Ravnište, Prevalac.

## Stanovništvo 
**Demografija**

Veliki broj stanovnika je emigrirao u zapadnu Evropu mada je najbrojnija 
emigracija u Australiji.

Ukupno: 300 [Bošnjaci 99%, Srbi 1%]

## Također pogledajte 
*Sredačka Župa
*Prizren
*Bošnjaci Kosova

## Vanjski linkovi 
https://web.archive.org/web/20141217090442/http://gornjeselo.com/

Kategorija:Naselja u Prizrenu
Kategorija:Naselja na Kosovu
Mušnikovo

**Mušnikovo** je selo u Sredačkoj Župi u općini Prizren na Kosovu. 

## Historija
## Geografija
Mušnikovo je selo zbijenog tipa. Pritoka Prizrenske Bistrice dijeli selo na dva dijela.

### Koordinate
* Sjeverna geografska širina: 42°10'27.00"
* Istočna geografska dužina:  20°53'36.00"
* Nadmorska visina: 1000–1100 m

### Toponimi
Žar-planina (vrh Ošljak 2212 m), Šar-planina (vrhovi Vrtop, Carevo Gumno, Treskavec, Kobilica, Ljubinske Uši). Prosječna nadmorska visina šarskih vrhova je 2100 m, a najviši među njima je Vrtop (2520 m). Prijevoj Prevalac (1381 m) spaja Žar-planinu sa Šar-planinom i praktično je prirodna granica između Sredačke i Siriničke Župe.

## Stanovništvo 
### Demografija
## Također pogledajte 
*Sredačka Župa
*Prizren

## Vanjski linkovi 
Mushnikova.com

Kategorija:Naselja na Kosovu
Kategorija:Naselja u Prizrenu
Drajčići

**Drajčići** su naselje u Sredačkoj župi kod Prizrena na Kosovu, koje se nalazi u historijskoj oblasti Sredačka župa. Selo ima 151 stanovnika od kojih su 90% Bošnjaci i 10% Srbi.

## Historija 
Srpska pravoslavna crkva Svetog Nikole podignuta je u 16. vijeku. U selu postoji i džamija za muslimansko stanovništvo.

Godine 1947. bilo je ukupno 70 domaćinstava, od kojih je većina bila pravoslavna (61), a ostala muslimanska (9).

Vlada Republike Kosovo je 29. decembra 2013. počela da ruši srpsku školu u Drajčićima, sagrađenu 1904, u vrijeme dok je Kosovo još bilo pod osmanskom vlašću. Jedna je od najstarijih škola u opštini Prizren. Rušenje je naišlo na kritike zvaničnika kosovskih Srba.

## Reference 
*

**Linkovi**

Kategorija:Kosovo
Rečane

**Rečane** je naselje Sredačke župe kod Prizrena.
Na putu Prizren - Brezovica odmah poslije izlaska iz Duvske klisure i skretanja za Lokvicu nalazi se Rečane. Rečane se nalazi na 6 km od Prizrena. Selo je relativno zbijenog tipa.
Rečane je najveća raskrsnica u Sredačkoj župi iz koje se odvajaju putevi do Manastirice, Nebregošta, Donjeg i Gornjeg Ljubinja, Živinjana, Planjana i dalje prema Brezovici.

## Historija
2004. inicijativa bošnjačkih udruženja na Kosovu i Metohiji da se procesom decentralizacije Rečane kao najpropulzivnije naselje u Sredačkoj Župi proglasi za sjedište nove opštine.

2008. u selu je uspostavljena CATV distributivna mreža i omogućen širokopojasni pristup Internet mreži (CATV/WiFi). 

## Geografija
**Koordinate**
* Sjeverna geografska širina: 42°10'27.00"
* Istočna geografska dužina:  20°49'03.00"
* Nadmorska visina: 750-820 m

**Toponimi**

Lupurda, Ploča, Crkvišta

## Stanovništvo 
**Demografija**

Ukupno: 2600  [Bošnjaci 100%]

## Također pogledajte 
*Sredačka Župa
*Prizren
*Bošnjaci Kosova

## Vanjski linkovi 
Kategorija:Kosovo
Kategorija:Naselja na Kosovu
Rudi Alvađ

**Rudolf Rudi Alvađ** (17. juli 1929, Petrovac na Mlavi, Srbija, - 21. septembar 1988, Sarajevo, Bosna i Hercegovina) bio je pozorišni, radijski, filmski i televizijski glumac.

Igrao je u niz predstava prvo u narodnim pozorištima Pule i Varaždina, potom u Malom pozorištu (danas Kamerni teatar 55), zatim u Narodnom pozorištu Sarajevo.

Zajedno sa Rejhanom Demirdžićem poznat je u ulogama Mome i Uzeira u okviru humorističke emisije Cik-cak Radiotelevizije Sarajevo s kraja 1970-ih, koja se emitovala tačno u podne svake nedjelje. Po njima su u narodu dva ista nebodera na Marijin Dvoru i dobila ime, a danas je to UNITIC poslovno upravna zgrada.

## Filmski i televizijski nastupi 
* "Zlatna jabuka i devet paunica" (1987) (TV)
* "Štrajk u tkaonici ćilima" (1986) (TV)
* "Samek" (1983) (TV)
* "Noć strijepnje" (1982) (TV)
* "Kože" (2 epizode, 1982)
* "Nastojanje" (1982)
* "Zajedno" (1981) (TV)
* "Husinska buna" (1980) (TV) .... Brkica
* "Partizanska eskadrila" (1979)
* "Okuka" (1978) (TV)
* "Ljubav i bijes" (1978)
* "Ne može tikva s kumpijerom" (1977) (TV)
* "Mene mladu za stara" (1977) (TV)
* "Porobdžije" (1 epizoda, 1977)
* "Tako dozvaše tajnu" (1976) (TV)
* "Mravi" (1976) (TV)
* "Đavolje merdevine" (1975) TV
* "Stijena" (1975) (TV)
* "Doktor Mladen" (1975) .... Jure Stipetić
* "Pisaća mašina" (1975) (TV)
* "Događaj na drugom peronu" (1975) (TV)
* "Valter brani Sarajevo" (1974) TV .... Schindler
* "Opasni susreti" (1973)
* "Zasluženo jutro" (1973) (TV)
* "Valter brani Sarajevo" (1972) .... Schindler
* "Uvrijeđeni čovjek" (1972) (TV) (kao Rudolf Alvađ) .... Kontrolor
* "Voz za sjever, voz za jug" (1972) (TV)
* "Mladić" (1972) (TV)
* "Mrtvo lišće" (1972) (TV)
* "Bog Kurt" (1971) (TV)
* "Karađoz" .... Ribar (1970)
* "Ugursuz" (1970) (TV) .... Abdurahman Karak
* "Sunce tuđeg neba" (1968) .... Zelezničar
* "Quo vadis Živorade" (1968)
* "Diverzanti" (1967)

## Reference 
## Vanjski linkovi 
*  
* https://sarajevskasehara.com/2020/09/sjecanje-na-danasnji-dan-preminuo-je-rudi-alvad-velikan-sarajevskog-zivota-na-daskama/

Kategorija:Rođeni 1929.
Kategorija:Umrli 1988.
Kategorija:Bosanskohercegovački glumci
Kategorija:Hrvatski glumci
Kategorija:Biografije, Petrovac na Mlavi
(A)Torzija

***(A)Torzija*** je slovenski kratki film snimljen 2002. godine.

## Radnja filma 
Pjevačka grupa, u pokušaju da izađu iz ratom zahvaćenog Sarajeva, čeka pred tunelom na izlazak. Dok čekaju, u istom naselju krava ima problem sa teljenjem, zato što tele ima pogrešan položaj, ono je "uvrnuto". Otuda naziv torzija. Na sreću, jedan od članova hora ima nešto veterinarske obuke, i uz pomoć ostalih, uspješno otele kravu, svojevrsnim "odvrtanjem", atorzijom. Time oni učine djelo koje spašava mnoge od gladi. Ovaj 15-minutni kratki film je protkan crnim humorom, tipičnim za podneblje nastanka. Film je, za razliku od *Ničije zemlje*, distanciran od osjetljivih političkih ocjena. Po kvalitetu se naročito ističe posljednja scena.

## Filmska ekipa 
Film je snimljen u saradnji filmskih autora iz više zemalja.
Režiser je Stefan Arsenijević iz Srbije, scenarista Abdulah Sidran, produkcija je slovenska, dok je glavna glumačka ekipa u sastavu: Admir Glamočak, Davor Janjić, Emina Muftić, Mirjana Sajinović. Film je bio nominovan za nagradu Oskar, ali nije šire distribuiran.

## Tehnički detalji 
* format filmskog negativa: 35&nbsp;mm
* Kinematografski proces: sferični
* Završni format: 35&nbsp;mm
* Omjer širine i visine slike: 1.66 : 1

## Reference 
## Vanjski linkovi 
* 
* (A)Torzija  na berlinale.de
*https://www.youtube.com/watch?v=fqTmbnnIz0U cijeli film na stranici Filmskog centra Srbije

Kategorija:Slovenski filmovi
Kategorija:Filmovi iz 2002.
Kategorija:Filmovi u režiji Stefana Arsenijevića
Kategorija:Filmovi s radnjom u Sarajevu
Naša muzika

**Naša muzika**, (originalni naziv: Notre musique), film režisera Jean-Luc Godard-a.

## Struktura filma 
Godard je podijelio film u tri "carstva": Pakao; Čistlište i Raj, kao u Danteovoj Božanskoj komediji. Pakao prikazuje snimke više ratova, Čistilište miješa stvarnost i fikciju u Sarajevu, a Raj je nadrealistički pogled na plažu koju štite američki marinci.

## Ocjene djela 
Film daje refleksiju na nasilje, moral i prikaz nasilja na filmu. Posebno dotiče kolonijalizam iz prošlosti i trenutni Izraelsko-Palestinski sukob.
Film je snimljen 2004. godine i u 65% slučajeva je ocijenjen pozitivno od strane kritičara. Kako autor filma navodi, djelo je snimao u sarajevu, jer je ono Čistilište, koje nastupa nakon što su ratovi gotovi, ili navodno gotovi.

## Reference 
## Vanjski linkovi 
* 
* 
* 
* 
* 

Kategorija:Francuski filmovi
Kategorija:Švicarski filmovi
Kategorija:Filmovi u režiji Jean-Luca Godarda
Kategorija:Filmovi iz 2004.
Force India

**Force India** je bio indijski Formula 1 tim sa sjedištem u Silverstoneu, Northamptonshire, Engleska.

Force India Formula One Team Limited, obično poznat kao Force India i kasnije Sahara Force India, bio je trkački tim i konstruktor Formule 1 sa sjedištem u Silverstoneu, Velika Britanija, sa indijskom licencom. Tim je formiran u oktobru 2007. godine, kada je Vijay Mallya zajedno sa holandskim biznismenom Michielom Molom kupio tim Spyker F1 za 88 miliona eura.

## Rezultati
## Reference
## Vanjski linkovi
*statistika Force India

Kategorija:Konstruktori Formule 1
Kategorija:Indijski konstruktori Formule 1
Euscorpius germanus

***Euscorpius germanus***  je mala škorpija od 2 do 3 cm crne boje. Tijelo i noge su iste boje.

Prvobitno pripadajući rodu Euscorpius, nekoliko novih vrsta škorpiona opisano je 2019. godine, te je kao rezultat toga podrod Alpiscorpius uzdignut na nivo roda. A. gamma je također smještena u ovaj rod.

## Gdje živi
Austrija, Bosna i Hercegovina, Bugarska, Hrvatska, Italija, Slovenija, Švicarska.

## Reference
## Vanjski linkovi
* http://www.messcorpions.com/En/euscorpius%20sp%20en.php 

Kategorija:Škorpije
Scuderia Toro Rosso

**Scuderia Toro Rosso** obično poznata kao **Toro Rosso** ili po skraćenici **STR**, je bila italijanska Formula 1 ekipa. Ona je jedna od dvije F1 ekipe u vlasništvu austrijske kompanije pića Red Bull, a druga je Red Bull Racing. Prvu utrka im je bila u sezoni 2006, nakon što je Paul Stoddart prodao svoj preostali udio u ekipi Minardi krajem 2005. vlasniku Red Bulla, Dietrichu Mateschitzu.

Scuderia Toro Rosso je juniorska ekipa Red Bull Racinga koja služi za razvijanje omladinskog pogona vozača Red Bulla.

Vitantonio Liuzzi je osvojio prvi bod za ekipu u prvoj sezoni na VN SAD-a 2006. Ekipa je ostvarila historijski rezultat na VN Italije 2008. kada je Sebastian Vettel osvojio prvu poziciju na kišnim uvjetima.

Od 2020. godine tim je postao poznat kao Scuderia AlphaTauri, nakon što je AlphaTauri (modni brend Red Bulla) otkupio pravo na ime Scuderia Toro Rosso.

## Rezultati 
## Reference 
## Vanjski linkovi 
* Statistika Scuderia Toro Rosso na statsf1.com

Kategorija:Konstruktori Formule 1
Kategorija:Italijanski konstruktori Formule 1
Euscorpius tergestinus

***Euscorpius tergestinus*** je škorpija srednje veličine (3,5 cm) narandžastosmeđe boje.

## Gdje živi
Austrija, Hrvatska (obala), Francuska (južnoistočno i Korzika), Italija (sjeverni Monako), San Marino, Slovenija.

## Vanjski linkovi
* http://www.messcorpions.com/En/euscorpius%20sp%20en.php 

Kategorija:Škorpije